**ကိလေသာမှ လွတ်မြောက်ကြောင်း ၅ ပါး (တစ်နည်း)138**

၁။ မိမိ၏ အကျိုးစီးပွားအတွက် သူတစ်ပါးတို့ ဟောကြားအပ်သော တရားကို နာယူခြင်း၊

၂။ သူတစ်ပါးတို့၏ အကျိုးစီးပွားအတွက် မိမိ ကြားနာအပ်ပြီးသော တရားကို ဟောကြားခြင်း၊

၃။ ကြားနာသင်ယူပြီးသော တရားကို ရွတ်ဖတ် သရဇ္ဈာယ်ခြင်း၊

၄။ ကြားနာသင်ယူပြီးသော တရားကို အဖန်တလဲလဲ စိတ်ဖြင့် ကြံစည်ခြင်း၊

၅။ ကသိုဏ်းဆယ်ပါး အသုဘဆယ်ပါး စသည်တို့၌ မိမိနှင့်သင့်လျော်သော ကမ္မဋ္ဌာန်းအာရုံကို နှလုံးသွင်းခြင်း။

(ပဋိသံ၊ဋ္ဌ၊၁။၆၃။)

**ကောက်ဦးဆွမ်း လှူရကျိုး ၈ ပါး264**

၁။ ရုပ်ရေအဆင်း ချောမောလှပသူ ဖြစ်ခြင်း၊

၂။ အခြံအရံ ပေါများခြင်း၊

၃။ စည်းစိမ်ဥစ္စာပေါများခြင်း၊

၄။ ဘေးရန်မရှိခြင်း၊

၅။ အသင်းအပင်း ပေါများသူ ဖြစ်ခြင်း၊

၆။ မပြိုကွဲမပျက်စီးသော ပရိသတ်ရှိခြင်း၊

၇။ လူအများတို့ ရိုသေမြတ်နိုး ပူဇော်မှုကို ခံရခြင်း၊

၈။ လှူဖွယ်ဝတ္ထုပစ္စည်းတို့ကို အဦးအဖျား ရရှိခြင်း။

(အပ၊၂။၁၂။) (အပ၊မြန်၊၂။၁၁။)

**ကုစား၍ မရနိုင်သော တရား ၅ ပါး141**

၁။ အမိကို သတ်ခြင်း၊

၂။ အဖကို သတ်ခြင်း၊

၃။ ရဟန္တာကို သတ်ခြင်း၊

၄။ မြတ်စွာဘုရားအား ပြစ်မှားသော စိတ်ဖြင့် သွေးဥကို ဖြစ်စေခြင်း၊

၅။ သံဃာကို သင်းခွဲခြင်း။

(အံ၊၂။၁၂၉။) (အံ၊မြန်၊၂။၁၆၁။)

**ကုလူပကရဟန်း၌ အပြစ် ၅ ပါး150**

၁။ အနာမန္တစာရသိက္ခာပုဒ်၌ ဟောအပ်သော အာပတ်သို့ ရောက်ခြင်း၊

၂။ ရဟောနိသဇ္ဇသိက္ခာပုဒ်၌ဟောအပ်သော အာပတ်သို့ ရောက်ခြင်း၊

၃။ ပဋိစ္ဆန္နာသနသိက္ခာ ပုဒ်၌ ဟောအပ်သော အာပတ်သို့ ရောက်ခြင်း၊

၄။ မိန်းမအား ခြောက်ပုဒ် ငါးပုဒ်ထက်အလွန် တရားဟောသဖြင့် အာပတ်သို့ ရောက်ခြင်း၊

၅။ ကာမဂုဏ်နှင့် စပ်သော အကြံအစည် များသည် ဖြစ်၍ နေခြင်း။

(ဝိ၊၅။၂၃၅။) (ဝိ၊မြန်၊၅။၃၂၅။)

**ကုသလသင်္ကပ္ပ ၃ ပါး159**

၁။ ကာမမှ လွတ်ရန် ကြံခြင်း နေက္ခမ္မသင်္ကပ္ပ၊

၂။ မေတ္တာနှင့် စပ်၍ ကြံခြင်း အဗျာပါဒသင်္ကပ္ပ၊

၃။ ကရုဏာနှင့် စပ်၍ ကြံခြင်း အဝိဟိံသာသင်္ကပ္ပ။

(ဒီ၊၃။၁၈၀။) (ဒီ၊မြန်၊၃။၂၀၀။)

**ကုသိုလ်မဟုတ်သော အလှူ ၅ မျိုး178**

၁။ သေအရက် အလှူ၊

၂။ ကချေသဘင် အလှူ၊

၃။ မိန်းမ အလှူ၊

၄။ နွားမအပေါင်းအလယ်၌ နွားလားဥသဘကို လွှတ်သော အလှူ၊

၅။ ပန်းချီဆေးရေးအလှူ။

(ဝိ၊၅။၂၃၁။) (ဝိ၊မြန်၊၅။၃၂၁။)

**ကုသိုလ်၏ အကြောင်းရင်း ၃ မျိုး187**

၁။ တပ်ခြင်းလောဘ မရှိခြင်း၊

၂။ အမျက်ဒေါသ မရှိခြင်း၊

၃။ တွေဝေခြင်း မသိခြင်း မောဟ မရှိခြင်း။

(မ၊၁။၅၈။) (နေတ္တိ၊ဋ္ဌ။၂၁၄။) (မ၊မြန်၊၁။၆၂။)

**ကောဏာဂမနဘုရားအလောင်း၏ ပြာသာဒ် ၃ ဆောင်200**

၁။ တုသိတမည်သော ပြာသာဒ်ဆောင်၊

၂။ သန္တုသိတမည်သော ပြာသာဒ်ဆောင်၊

၃။ သန္တုဋ္ဌမည်သော ပြာသာဒ်ဆောင်။

(အပ၊၂။၃၇၄။) (အပ၊မြန်၊၂။၃၇၃။)

**ကောလာဟလ ၅ မျိုး203**

၁။ ကပ္ပကောလာဟလ- ကမ္ဘာပျက်မည့်အကြောင်း နှစ်ပေါင်းတစ်သိန်း ကြိုတင်၍ ဖြစ်ပေါ်လေ့ရှိသော ကောလာဟလ၊

၂။ စက္ကဝတ္တိကောလာဟလ- စကြာမင်းလောင်း ပေါ်မည့်အကြောင်း နှစ်ပေါင်းတစ်ရာ ကြိုတင်၍ ဖြစ်ပေါ်လေ့ရှိသော ကောလာဟလ၊

၃။ ဗုဒ္ဓကောလာဟလ- သဗ္ဗညုဘုရားရှင် ပွင့်ပေါ်မည့်အကြောင်း နှစ်ပေါင်းတစ်ထောင် ကြိုတင် ဖြစ်ပေါ်လေ့ရှိသော ကောလာဟလ၊

၄။ မင်္ဂလကောလာဟလ- ဘုရားရှင် မင်္ဂလာတရား ဟောကြားမည့်အကြောင်း တစ်ဆယ့်နှစ်နှစ် ကြိုတင်၍ ဖြစ်ပေါ်လေ့ရှိသော ကောလာဟလ၊

၅။ မောနေယျကောလာဟလ- ရဟန်းတစ်ပါးက ဘုရားရှင်အား မောနေယျအကျင့် အကြောင်းကို မေးမြန်းလျှောက်ထားလိမ့်မည်ဟု ခုနစ်နှစ် ကြိုတင်၍ ဖြစ်ပေါ်လေ့ရှိသော ကောလာဟလ။

(ခုဒ္ဒက၊ဋ္ဌ။၁၀၁။) (သုတ္တနိ၊ဋ္ဌ၊၂။၃။)

**ကောသမ္ဗီပြည် ပရိဗိုဇ်ရဟန်း ၂ ပါး213**

၁။ မုဏ္ဍိယ ပရိဗိုဇ်၊

၂။ ဇာလိယ ပရိဗိုဇ်။

(ဒီ၊ဋ္ဌ၊၁။၂၈၅။) (ဒီ၊ဋ္ဌ၊မြန်၊၁။၅၅၃။)

**ကံပြုအပ်သော ရဟန်းမ၏ အခြားအင်္ဂါ ၅ ပါး244**

၁။ ရဟန်းယောကျ်ားတို့အား လာဘ်မရ စေခြင်းငှာ လုံ့လပြုခြင်း၊

၂။ ရဟန်းယောကျ်ားတို့အား နေရာမရစေခြင်းငှာ လုံ့လပြုခြင်း၊

၄။ ရဟန်း ယောကျ်ားတို့အား ဆဲရေး ရေရွတ်ခြင်း၊

၅။ ရဟန်းမတို့ကို ရဟန်းယောကျ်ားတို့နှင့် ယှဉ်စေခြင်း။

(ဝိ၊၅။၃၄၀။) (ဝိ၊မြန်၊၅။၄၄၄။)